
	Балаларды далада қабылдау
	Балалардың дене қызуын тексеріп қабылдау.
Таңғы жиын: "Достық".
Саған - мен дос боламын!
Маған - сен дос боласың!
Қол ұстасып тұрайық,
Достық шеңбер құрайық!
Күлімдесіп қарайық,
Мәңгілік дос болайық!
(Бір-бірінің қолынан ұстап, бір-біріне күлімдеп қарау).

	
	Ата-аналармен тақырыбына әңгімелесу "Бала өміріндегі дәруменнің маңызы".

	
	
	Жуынуға арналған жаттамақ жаттығуы.
(мгд, тіл дамыту және көркем әдебиет)
Мақсат-міндеттер: есте сақтау, қабылдау, елестету, сөйлеу қабілетін, жағымды эмоцияларды дамыту.
Құралдар: сабын.
Сабындаған кезіңде
Ашытады көзіңді.
Бола білсең төзімді,
Тап-таза етер өзіңді.
Тазалықтың досы -
Сабын деген осы.
"Қуыршақты тамақтандырамыз" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Заттық-бағдарлық әрекеттерді (қарау, тигізу), белгілі бір объектіге арналған нақты әрекеттерді (қуыршақты тамақтандыру) орындауға баулу. Сөз тіркестерін құра білуге (зат есім + етістік) ынталандыру. Балаларды бесік жырларын тыңдауға үйрету. Оқып беруді ойыншықтарды көрсетумен сүйемелдеу.
"Дана ботқаны жемейді".
Дана ботқаны жемейді,
«Тауыса алмаймын», - дейді.
Дана, басқалардан қалма,
Анаңның мазасын алма.
Қане, қасықты ұстайық,
Дәмді асты тауысайық. (Д. Ахметова)
	Тақпақтарды мәнерлеп айтуға арналған жаттығулар.
(тіл дамыту және көркем әдебиет)
Мақсат-міндеттер: есте сақтау, қабылдау, елестету, сөйлеу қабілетін, жағымды эмоцияларды дамыту.
Құралдар: құлпынайдың суреті.
Құлпынай.
Піскен кезде құлпынай,
Қандай әсем шіркін-ай!
Қарай бергің келеді,
Дүркін, дүркін, дүркін-ай.
"Бастаған суретті аяқтайық" сурет салудан жаттығулар.
(сурет салу)
Мақсат-міндеттер: Балалардың бейнелеу әрекетіне деген қызығушылығын ояту, көркемдік қабылдауларын дамыту. Ересектермен бірлескен әрекеттерге қызығушылықты ояту. Қағазға, құмға саусақпен сурет салу, ересектер салған суретті толықтыру. Ұсақ қол моторикасын, қабылдау қабілетін дамыту. Қарындашты үш саусақпен, қатты қыспай ұстау, суреттің қарапайым элементтері ретінде тік және тұйықталған дөңгелек сызықтарды қағаз бетінде жеңіл жүргізу. Белгілі бір ережелерді орындау: дұрыс отыру, қағазды умаждамау, жұмысты ұқыпты жасау.
	«Отбасы» саусақ гимнастикасы.
(тіл дамыту және көркем әдебиет, дене тәрбиесі)
Мақсат-міндеттер. Балаларға сөздерді, сөз тіркестерін қосылып айтуға мүмкіндік беру. Қолды бүгіп, жазу, қолды шапалақтауды, саусақтарды бүгу және ашуды жетілдіру. Қуанышқа бөлену қабілеттерін дамыту, ересекке деген сенімділікті арттыру. Отбасы мүшелерінің аттарын атауға ынталандыру; қолдың ұсақ моторикасын дамыту.
Әр жолды айтқан сайын балалар саусағын бүгеді.
Мына саусағым - атам,
Мына саусағым - әжем,
Мына саусағым - әкем,
Мына саусағым - анам,
Мына саусағым - мен.
Әңгімелесу: «Менің атам мен әжем».
"Трамвай" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнай білуді, балалардың қозғалысын басқа ойыншылардың қимылдарымен үйлестіре отырып, жұппен қозғалу қабілетін дамыту; түстерді тануға және оларға сәйкес қимыл-қозғалыстарын өзгертуге ынталандыру.
	Тақпақтарды мәнерлеп айтуға арналған жаттығулар.
(тіл дамыту және көркем әдебиет)
Мақсат-міндеттер: есте сақтау, қабылдау, елестету, сөйлеу қабілетін, жағымды эмоцияларды дамыту.
Құралдар: шиенің суреті.
"Шие".
Мен шиемін, шиемін,
Күннің көзін сүйемін.
Қышқыл шырын менде бар,
Төмен басты иемін.
"Нені киесің?" дамытушы жаттығуы.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балаларды киіну тәртібіне баулу; киім үлгілерін атап, қайда киетінін айтып беруге ынталандыру. Белгілі бір ретпен киіну және шешіну, әртүрлі ілгектерді қолдана білуді, киімдерін шкафқа немесе орындыққа ұқыпты бүктеп қоюды бекіту. Балалардың сөздік қорын киім, аяқкиім атауларын білдіретін зат есімдермен байыту.
Құралдар: қуыршақтың киімдері (киім үлгілерінің жеке суреттері немесе жаңа киімдердің үлгілері).

	
	
	Еңбекке баулуға арналған тапсырма: өсімдіктердің ірі жапырақтарын сүрту.
Баланы еңбек әрекетіне жетелеу.
Бөлме өсімдіктеріне күтім жасауға үйрету.
Мақсаты: еңбек етуге қызығушылықтарын және ересектерге көмектесу ниетін ояту.
Сүртуге арналған алжапқыш, қолғаптар.
(еңбек іс-әрекеті)
	"Қауіпсіз орындық".
Мақсаты: балаларға, орындықты қауіпсіз қалай дұрыс апарып және теңселтпей отыруды айту.
Еңбекке баулуға арналған тапсырма: "Біз орындықтырды орындарына қоямыз".
Мақсаты: еңбек дағдыларын дамытуды жалғастыру; жылдам, тапсырманы ұқыпты орындауға бейімдеу.
(еңбек іс-әрекеті)
	Еңбекке баулуға арналған тапсырма: үлескедегі бұтақтарды жинаймыз.
Мақсаты: қарапайым тапсырмаларды орындауға тарту; ұқыптылыққа тәрбиелеу.
(еңбек іс-әрекеті)
	Еңбекке баулуға арналған тапсырмалар: балабақша ауласын жинау (қурап, түсіп жатқан жапырақтар).
Мақсаты: еңбекке қызығушылықты тудыру; ересектерге қолқабыс етуге тәрбиелеу.
(еңбек іс-әрекеті)

	Таңғы гимнастика
	(дене тәрбиесі)
№9-таңғы гимнастика кешені
1. «Пойыз келе жатыр». 4 рет қайталау.
Б.қ.: аяқ арасы алшақ қойылған, қолдар дене бойымен төмен жіберілген.
Шынтақтан бүгілген қолдарын бүгу және қайта жазу - «дөңгелектер тоқылдайды».
2. «Дөңгелек жөндейміз». 4-5 рет қайталау.
Б.қ.: аяқ иық енімен қойылған, қолдар төменде.
Алдыға еңкею, тізесін тоқылдату - «дөңгелек жөндейміз», тіктелу.
3. «Бір өрден екінші өрге». 6-8 рет қайталау, жүрумен кезектестіру.
Б.қ.: ерікті.
Жартылай отырып-тұру. «Пойыз бір өрден екінші өрге шығып барады».

	Гигиеналық шаралар
	Сумен жуыну. Өз бетінше жеке орамалмен құрғатып сүрту. Шектеу шараларына байланысты залалсыздандыру үшін қосымша санитарлық талаптар қойылған болса орындау. Қажеттілігіне қарай, балаларға көмектесу арқылы өз-өзіне қызмет ету дағдыларын жетілдіру (педагогтің көмегі, бір-біріне көмектесу).

	Таңғы асқа дайындық
	(қоршаған әлеммен таныстыру, мәдени-гигиеналық дағдылар)
Балалармен бірге ойыншықтарды орнына жинау; тазалыққа баулу. Тамақтанар алдында қол жуу ережесін сақтап жуғызу; өз орамалын қолдануға дағдыландыру.

	Таңғы ас
	Ойын жағдаяты: "Қуыршақ шомылады".
Балалардың жуыну дағдыларын , жуыну құралдары және олардың қолданысы жайлы білімдерін дамыту, мәдени-гигиеналық дағдыларын, әрдайым таза, тиянақты, ұқыпты болу ниетін, өз денесіне құрметпен қарауға тәрбиелеу. Қасықты оң қолмен ұстау, асты ерінмен алу, оны кішкентай бөліктермен тістеп алу, алдыңғы тістермен емес, азу тістермен шайнау біліктіліктерін бекіту.
Жаттамақтар оқу.
(мәдени-гигиеналық дағдылар)

	Тәрбиеші
мен
балалардың
еркін
әрекеті
	
	Балабақшада өзін-өзі ұстау ережелерін сақтау жайлы әңгімелесу.
(қоршаған әлеммен таныстыру, тіл дамыту және көркем әдебиет)
Шашылған ойыншықтар құлап, жарақат алудың себепшісі болуы мүмкін.
Топтағы реттілік тек ғана тазалық үшін ғана емес, сондай-ақ қауіпсіздік үшін.
Терезе алдына, үстелге және шкафқа шығуға болмайды.
Егер ала алмасаң, тәрбиешіден көмек сұра.
Топ ішінде, жатын және қабылдау бөлмесінде қауіпсіздікті ескеру: жүгіру өте қауіпті, жиһаздардың үшкір бұрыштары, басқа баламен соғылып, жарақат алудың себепшісі болуы мүмкін.
	«Отбасы» саусақ гимнастикасы.
Әр жолды айтқан сайын балалар саусағын бүгеді.
Мына саусағым - атам,
Мына саусағым - әжем,
Мына саусағым - әкем,
Мына саусағым - анам,
Мына саусағым - мен.
Әңгімелесу: «Менің атам мен әжем»
(қоршаған әлеммен таныстыру, тіл дамыту және көркем әдебиет)
	Таңғы сәлемдесу "Сәлем, саған көк аспан!"
(тіл дамыту және көркем әдебиет)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; қоршаған объектілерге көңіл аудартып, жылы шыраймен қабылдауға тәрбиелеу.
Сәлем саған көк аспан! (Қолды жоғары көтеру)
Сәлем саған күн нұры! (Екі қолды қосып, шеңбер жасау)
Сәлем саған жер ана! (Қолды баяу түсіру)
Сәлем саған, достарым! (Барлық балалар қол ұстасып, қолдарын жоғары көтереді)
	Таңғы сәлемдесу.
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; қоршаған объектілерге, жақын тұрған балаларға көңіл аудартып, жылы шыраймен қабылдауға тәрбиелеу.
Армысың, Әлем!
Армысың, Жарық күн!
Армысың, абзал Адам!
Армысың, менің досым!
Еңбек әрекеті: Еңбек әрекеті: «Қуыршақ Айгүлге үй жинауға көмектесу».
(қоршаған әлеммен таныстыру, тіл дамыту және көркем әдебиет)
Мақсат-міндеттері: балаларды ұқыптылыққа тәрбиелеу.

	
	
	Тіл дамыту және көркем әдебиеттен ойын-жаттығулар
"Жемістер мен жидектер"
Мақсат-міндеттер: Балаларға жеміс-жидек туралы түсінік беруді жалғастыру, олардың түрлерін ажырата білуге үйрету; қабылдауын, есте сақтау қабілеті, зейінін дамыту; жақындарына, достарына қамқорлық көрсетуге, бөлісе білуге тәрбиелеу.
	Дене тәрбиесінен ойын-жаттығулар
"Біз дәмді тосап жегенді ұнатамыз"
Мақсат-міндеттер: Балаларды қолдарындағы орамалдарымен шеңбер бойымен салтанатты адымдатып, жүргізу және шашырай жүгірту; педагогтың белгісі бойынша тоқтап, орамалдарын жоғары көтеріп, бір орында салтанатты адымдау, белгі бойынша қайта жүру; төрт тағандап еңбектеп өту техникасын қорытындылау.
	Мүсіндеуден ойын-жаттығулар
"Қайнатпа"
Мақсат-міндеттер: Балалардың шығармашылық мүмкіндіктерін дамыту; қаражидекпен таныстыру; ермексаздаздан бөлшектерді үзіп алу, оларды екі алақанның ортасына салып, немесе саусақпен тақтайшада есу. Банканың сыртына жидектерді жапсырғанда ұсақ қол маторикасын дамыту; ермексазбен жұмыс істеуде ұқыптылыққа, қызығушылыққа тәрбиелеу.
Сенсорикадан ойын-жаттығулар
"Жидектерден алынған дәрумендер"
Мақсат-міндеттер: Жидектер туралы түсінік қалыптастыру; жидектер мен олардан дайындалатын өнімдердің атауларымен таныстыру, олардың пайдасы туралы білімдерін кеңейту.
	Музыкадан ойын-жаттығулар
"Тәттіқұмарлар әлемі"
Мақсат-міндеттер: Балалардың педагогпен бірге көңілді әндер айту қабілетін дамыту; кейіпкерлер қозғалысында ойын мазмұнын дұрыс жеткізе білуді қалыптастыру. Музыка мен қимылдардың мәнерлілігін қабылдау қабілетін жетілдіру; музыканы және қимылдарды қабылдаудың тұтастығын дамыту.

	Серуенге дайындық
	(мәдени-гигиеналық дағдылар, қоршаған әлеммен таныстыру)
Балаларды өз шкафтарын танып, белгілі бір ретпен киініп-шешінуге, әртүрлі ілгектерді қолдана білуге баулуды жалғастыру. Киіміндегі олқылықты байқап, оны өз бетінше немесе ересектердің көмегімен ретке келтіруге, қажет кезде көмек сұрауға, серуенге дайын екенін білдіруге үйрету.
Серуенге шығар алдында қауіпсіздік жөніндегі нұсқаулар: "дұрыс", "дұрыс емес", "қауіпті" түсініктерін, серуенде сумен және құммен ойындарда қауіпсіздік ережелерін бекіту, лас суды ішпеу, құмды шашпау, тастарды лақтырмау, бас киімді шешпеу жайында қайта ескерту. Өз қажеттері туралы дереу педагогке айтуды ұсыну.

	Күндізгі серуен
	
	Көлеңкені бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балаларға жерге түскен көлеңкелерін, олардың адамның қимылын қайталайтынын байқату, жағымды көңіл-күйге бөлену қабілетін дамыту.
Педагог балаларға алдарындағы жерге, көлеңкеге қарауды ұсынады, қимылдарды қайталап, көлеңкенің қимылына көңіл аударады.
- Балалар, қараңдаршы, бұл біздің көлеңкеміз.
- Менің соңынман қайталап көріңдер.
Тұрсақ - тұрады,
Отырсақ - отырады,
Қолмен бұлғасақ - бұлғайды,
Соңымыздан қалмайды.
Д. Ахметова.
"Қорбаңбай аю" қимыл-қозғалыс ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды сигнал бойынша бір бағытта жүгіруге дағдыландыру; ережеге сай ойнауға бейімдеу;
Балалар шеңбер құрып отырады, біреуі шеңбер ортасында. Ересек айтады:
- Аю, аю келе ғой.
Бізге билеп бере ғой.
Біз шеңберге тұрайық,
Көңілді ән салайық!
Шапалақты ұрайық!
"Аю" шеңбер ортасында билейді, балалар шапалақ ұрады.
"Төбешіктен төбешікке" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, алға қарай ұмтыла қос аяқпен затқа дейін (10-15 сантиметр) секіруге жаттықтыру; зейінділікке, ептілікк тәрбиелеу.
"Жүргізуші" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды "жүргізуші" рөлін сомдауға тарту; жүргізушіге тән қимылдарды жасауға баулу; кеңістікте бір-біріне соғылмай жүгіруге бейімдеу.
Еңбек тапсырмалары - "үстел мен орындықтарды жуамыз".
Мақсат-міндеттер: тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Ауладағы өсімдіктерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер.Табиғаттағы маусымдық өзгерістер туралы алғашқы түсініктерді қалыптастыруды жалғастыру (күн жылы, өсімдіктердің жапырақтары жасыл, жел жылы). Қоршаған ортадағы өсімдіктермен таныстыруды жалғастыру: жазда шөп, жапырақтар жасыл, гүлдер гүлдейтін түсіндіру. Балаларды таныған өсімдіктерді (терек, аққайың ағаштары) атауға, сұрақтарға жауап беруге, тақпақ жолдарын ілесіп айтуға ынталандыру.
Жасыл жапырақ,
Жасыл жапырақ
Үлкен ағаштағы
Өрнектелген құрақ.
Ойнашы,
Бұралшы,
Желге тербеле.
Ойнашы,
Аунашы,
Күнге теңбіле. (Дина Ахметова)
“Капитан мен жолаушылар” сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: капитанның кім екенін, оның кемеде қандай міндет атқаратынын айтып беру. Капитанды таңдап, өзенмен саяхатқа шығамыз.
"Аралар" қимыл-қозғалыс ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: ептілікті дамыту.
Балалар араларды келтіреді, жүгіреді, қолдарын-қанаттарын сермеп, «ызылдайды».
Ересектердің бірі «"ю" шығады да:
- Аю қорбаңдап келеді,
Аралардың балын әкетеді.
Аралар, үйге!
"Аралар" омартаға қарай ұшады, "Аю" қорбаңдап арттарынан барады. "Аралар" қанаттарын қағып, "аюды" қуалайды , "ұшып" одан қашады, "аю" оларды ұстайды.
«Құмырсқалар» ойын-жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, бірінің артынан бірі саппен жүруді, жүгіруді (негізгі қимылды) жетілдіру; кеңістікті бағдарлауды, қимылды үйлестіруді дамыту.
Еңбек тапсырмалары - ойын алаңындағы кепкен бұтақтар мен тастарды жинау.
Мақсаты: ұқыптылыққа тәрбиелеу.
Дербес ойын әрекеті.
Мақсаты: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Қанқызды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларда жәндіктер жайлы қарапайым түсініктерін дамыту. Қоныз-жүреді, ұшады, қызыл түсті, қара нүктелері, басында мұртшалары бар.
Кішкентай тіршілік иесіне қамқорлық танытуға тәрбиелеу. Қанқызды жапырақта, алақанға салып бақылауға болады, оның қанатын жайып ұшып кетуін қарастыруға болады. Ұлғайтқыш әйнекті қолдануға болады.
"Қоңыздар" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүру, жүгіру) жетілдіру. Балаларды жан-жаққа шашырап жүгіруге, белгі бойынша бағытты өзгертуге, зейінділік танытуға жаттықтыру.
Қоңыздарым, құстардай
Қанат жайып, ұшыңдар!
Ұшып-ұшып болсаңдар,
Шөпке жылдам қоныңдар!
Зу-зулатып, жыбырлап,
Тізу жолмен қыбырлап,
Демалыңдар, тоқтаңдар,
Тыныштықта ұйықтаңдар. (Д. Ахметова)
"Мысық пен тышқандар" қимыл-қозғалыс ойыны .
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Үйлесімді қимылдауға, кейбір кейіпкерлердің қарапайым әрекеттерін жеткізе білуге ынталандыру. Кеңістікті бағдарлауға баулу. Қауіпсіздікті қадағалау.
- Тышқан шықты інінен,
"Сағат неше болды?"- деп,
Бауды тартып қалып еді,
Дүңгірледі барлық жер.
Тышқан қорқып қайтадан,
Кіріп кетті ініне.
Ересектер қол шапалақтайды, бала - "тышқан" "ініне" қашады , ал "мысық" оны қуалайды.
Еңбек тапсырмалары - далаға шығарылатын ойыншықтарды жуу.
Мақсат-міндеттер: тазалыққа тәрбиелеу.
"Дүкен" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды педагог ұсынған желі бойынша ойнауға бейімдеу: сатушы мен сатып алушы жайлы түсініктерін тиянақтау; сөздік қорды белсендіру; коммуникативті қабілеттерід дамыту.
Құралдар: әртүрлі ойыншықтар, сатып алуға жетондар.
	Табиғат өзгерістерін бақылау
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды жаз тән ерекшеліктермен таныстыру. Сөздік қорларын кеңейту. Өздері өмір сүретін елді мақтан тұтуға тәрбиелеу.
Әңгімелеу.
- Жаз келді. Күн бар күшін салып жер бетін қыздыруға тырысады. Ағаштар, шөптер мен гүлдер қуануда. Құстар қуанышпен, жазға арнап, арнап ән салуда. Мысық күнге қыздырынуға шықты. Күн көзіне бүйірін төсейді. Балалар да күнмен ойнауды жақсы көреді. Жазда шомылуға, күнге қыздырынуға, велосипед пен ролик тебуге болады. Жазда батпырауық ұшыруға болады. Ал барлық балалар құмда ойнағанды ұнатады.
- Егер ыстықтан шаршасаңдар, онда ағаш көлеңкесіне жасырынуға болады. Қайынның немесе жөке ағашының көлеңкесі үнемі салқын болады.
- Күн сәулесінен қорғану үшін үнемі бас киіп, жиі су ішу керек.
Жазғы ойын-сауықтар туралы суреттерді көрсетуге болады.
"Ұядағы құстар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Шашыраңқы жүгіруге, бір-біріне соқтығысып қалмай, педагогтің берген белгісі бойынша әрекет етуге жаттықтыру.
"Біз жолдармен жүреміз" ойыны.
(дене тәрбиесі)
Мақсат-міндеттер. Балалар екі аяқпен алғы жылжып отырып, жол бойымен секіреді (жолдың ұзындық мөлшері 2-3 м). Жолдың соңында әрқайсысы қораптан доп алып, қайтар бағытта домалатып, артынан жүгіреді. Егер бала тапсырманы орындауға қиналса, онда міндетті түрде жолдың аяғына дейін секіріп өтуді, талап етудің қажеті жоқ. Жолды белгілеу үшін түрлі-түсті бауларды, гимнастикалық таяқтарды қолдануға болады.
Еңбек тапсырмасы: үлескені құмнан тазалау.
Мақсат-міндеттер: қарапайым еңбек дағдыларын қалыптастыру; тазалыққа тәрбиелеу.

	Серуеннен оралу
	(мәдени-гигиеналық дағдылар, қоршаған әлеммен таныстыру)
Балаларды топқа тәртіппен кіруге машықтандыру; белгілі бір ретпен киіну және шешіну, әртүрлі ілгектерді қолдана білу әрекеттерін қадағалау; киіміндегі олқылықты байқау және оны өз бетінше, ересектердің көмегімен ретке келтіруге үйретуді жалғастыру.
Өз тобыма оралғаныма
Өте-өте қуанамын да,
Тыныш жерде әрдайым
Шаршағанымды байқамаймын. (Дина Ахметова)

	Гигиеналық шаралар
	Ересектің бақылауымен бетін, қолдарын ластанған кезде және тамақтың алдында өз бетінше жуу, беті мен қолын жеке орамалмен құрғатып сүрту, ересектің көмегімен өзін ретке келтіру. Жеке заттарды (қол орамал, орамал, тарақ, түбек) қолдануға баулу.
Алақандар қайда?
Тығылыпты сайда.
Қане, суға тосайық,
Жуынайық. (Д. Ахметова)

	Түскі асқа дайындық
	(мәдени-гигиеналық дағдылар)
Қажет болса, тамақтанар алдында балалармен бірге ойыншықтарды орнына жинау, қолдарын жуғызу.

	Түскі ас
	(мәдени-гигиеналық дағдылар)
Мақсат-міндеттері: балаларда үстел басындағы мәдениеттің қарапайым дағдыларын қалыптастыру: нанды үгітпеу, тамақты ауызды жауып шайнау, тамақ ішкенде сөйлемеу, үстел басында дұрыс отыру.
Балаларға тамақ ұнайды,
Балалар ешқайда асықпайды,
Бір жапырақ нанды
Үгітпей жейді,
"Рақмет" дейді. (Д. Ахметова)

	Күндізгі ұйқы
	(мәдени-гигиеналық дағдылар, тіл дамыту және көркем әдебиет)
Мақсат-міндеттер: дәретханаға бару, жуыну, киімдерін бүктеу, тыныш ұйықтау сияқты белгілі бір рәсімдерді сақтай отырып, ұйқыға өзін-өзі дайындау дағдыларын қалыптастыру. Балалардың тыныш ұйқысы үшін қолайлы жағдай жасау.
Баланың психофизикалық әлеуетін қалпына келтіру. Желдету. Тыныштықты сақтау.
"Әлди - әлди" әні.
Көзімнің ағы-қарасы,
Жүрегімнің парасы,
Уайым-қайғы ойлатпас,
Көңілімнің сапасы.
Айналайын, шырағым!
Көлге біткен құрағым!
Маңдайдағы құндызым,
Аспандағы жұлдызым.

	Ұйқыдан тұру
	“Ұйқыдан кейінгі кешенді шынығу шаралары”.
Ояну.
Тәрбиеші қоңырауды сыңғырлатады:
Сыңғырлаған қоңырау,
Әркез жанымнан табылар.
Қоңыраудың үнінен,
Мен ояндым ақыры.
Уақытымен үнемі,
Жаттығамын жалықпай.
Әнші "алтын қоңырау"
Сыңғырлайды қалықтай!
Кешенді шынығу жаттығулары.
“Марғаулар оянады”. (Балаларға төсекте жатып керілуді, арқаны жазып, қолды жоғары созып, бір бүйірден екінші бүйірге бұрылуды ұсыну.)
Кіп-кішкене марғаулар,
Пырылдайды үнемі.
Жайғасыпты кілемде,
Оянғысы келмейді.
Жалқауланба, марғауым,
Қандай сенің таңдауың.
Бойыңды жаз, керіліп,
Қалғандайсың керіліп.
Жеңіл уқалау. (Қол және аяқ саусақтарын жоғары қарай уқалау, белді, арқаны, кеудені жазу.)
Аяқ ұшымен жатын бөлмеде жүру.
Керілдік, жылдам тұрдық,
Аяқ ұшымен жүгірдік…
“Денсаулық жолдарымен” жүру.
“Топ, топ, топ”- адымдайды біздің аяқ.
(дене тәрбиесі)

	Бесін ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	
	"Қарақат" саусақ жаттығуы
(тіл дамыту және көркем әдебиет)
Мақсат-міндеттер: балалардың қол ұсақ моторикасын, сөйлеу қабілетін, жағымды эмоцияларды дамыту.
Өлең мазмұнына сай қимыл жасау.
Қалсам егер тығылып,
Қалың шөптің астында.
Таба алар деп кім біліп,
Жұрт көзінен қаштың ба?
Торсиған бал уызға
Кіп-кішкентай қарақат.
Салып қояр ауызға,
Болса егер бала тап.
( С. Мәуленов)
Саусақпен сурет салу: "Құстарға арналған жидектер".
(сурет салу)
Мақсат-міндеттер: балаларды дәстүрден тыс сурет салу техникасына бейімдеу; ой-қиялын, зейін қабілеттерін, ұсақ қол моторикасын жетілдіру.
- Балалар, құстар ағаш бұталарында қалған жидектерді шоқып жеуді жақсы көреді. Қане, құстарға арнап көп жидектер салайық.
Құралдары: бояу, төсеніш, сүлгілер, таза қағаз беттері.
	Ұжымдық жапсыру. "Жидектер".
(жапсыру)
Мақсат-міндеттер: балалардың коммуникативтік қабілеттерін жетілдіру; ұсақ қол моторикасын дамыту; жидектер туралы түсініктерін тиянақтау.
- Балалар, біздің себетте көптеген жидектер бар, ал сендер жидектерді өз орындарына орналастыра аласыңдар ма, олардың қайда өскенін, біз оларды қайдан жинағандарымызды естеріне сақтадыңдар ма?
Балалар жидектер бейнеленген суреттерді, ватманда бейнеленген бұталар мен ағаштардың бұтақтарына жапсырады.
Қорытынды:
- Балалар, жидектер түстері бойынша қандай болады? Ал көлемі бойынша жидектер қандай болады? Жидектер дәмі бойынша қандай болады? Жидектер қайда өседі?
"Кімдікі? Онымен не істейді?" дамытушы ойыны.
(қоршаған әлеммен таныстыру, тіл дамыту және көркем әдебиет)
Міндеттері. Ересектердің сөзін түсінуге, қарапайым сұрақтарға жауап беруге, өз ойын айтуға үйрету; зат есім, етістікті қолдануға үйрету. Заттардың кімге қажет екенін анықтау; байланыстырып сөйлеу, еске сақтау қабілетін дамыту. Заттарды және олармен әрекеттерді атауға ынталандыру.
	"Жидектер" қимылды жаттығуы
(дене тәрбиесі)
Мақсат-міндеттер: балалардың жидектер туралы ұғымдарын пысықтау, кеңістікті бағдарлауға машықтандыру.
Құралдар: жидектердің суреттері.
Қуыршақты ұйықтатамыз" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Заттарды және олармен әрекеттерді атау. Заттық-бағдарлық әрекеттерді (қарау, тигізу), белгілі бір объектіге арналған нақты әрекеттерді (қуыршақты жатқызу) орындауға баулу. Сөз тіркестерін құра білуге (сын есім + зат есім, зат есім + етістік) ынталандыру. Балаларды бесік жырларын тыңдауға үйрету. Оқып беруді ойыншықтарды көрсетумен сүйемелдеу.
С. Әлімқұлов "Әлди, әлди!"
Әлди, әлди, бөпешім,
Ән сап берем, келе ғой.
Жыламашы, көкешім,
Жұбатқанға көне ғой.
Ұйқың келсе, бөлейін,
Тербетейін есікке,
Қаз-қаз басшы, көрейін,
Барып келші есікке.
	"Жұмыртқанын ішінде не бар?" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың қоршаған заттар туралы түсініктерін тиянақтау, түйсік, ойлау, елестету қабілеттерін дамыту.
Себеттен жұмыртқа алып, ашып ішінде не бар екенін көр.
Балалар пластик жұмыртқаны ашып, ішінен құс бейнеленген ойыншықты тауып алады. Балалар өз құстарын атап, егер өздері атай алмаса, ересектер атап, балаларға қайталауды ұсынады.
«Отбасы» саусақ гимнастикасы.
(тіл дамыту және көркем әдебиет)
Әр жолды айтқан сайын балалар саусағын бүгеді.
Мына саусағым - атам,
Мына саусағым - әжем,
Мына саусағым - әкем,
Мына саусағым - анам,
Мына саусағым - мен.

	
	
	"Пирамиданы құраймыз" ойыны.
(сенсорика)
Мақсат-міндеттер. Берілген заттардың 3-4 сенсорлық қасиеттеріне байланысты таңдауды жүзеге асыра отырып, түсі, көлемі, өлшемі бойынша әртекті заттарды салыстыру, заттардың санын ажырату (біреу-көп); "көз бен қолдың" сенсомоторлық кеңістіктік үйлесімділігін дамыту; қабылдауды, ойлауды дамыту.
Түрлі-түсті шеңберлерден,
Пирамида құраймын,
Ең үстіңгі түсті алып,
Қайта кілемге шашамын.
	"Құмда жасырынған ойыншық".
(сенсорика, тіл дамыту және көркем әдебиет, қоршаған әлеммен таныстыру)
Мақсат-міндеттер: Балалардың сенсорлық тәжірибесін байытуды жалғастыру; саусақтардың ұсақ моторикасын дамыту үшін заттармен әрекет жасау, балалардың сенсомоторлық "көз бен қолды" үйлестіру. Балалардың түйсік, ойлау, елестету қабілеттерін дамыту; қоршаған заттар туралы алғашқы ұғымдарын жетілдіру.
	"Торғай" саусақ жаттығуы.
(тіл дамыту және көркем әдебиет)
Мақсат-міндеттер: балалардың тақпақты мәнерлеп оқуға, мазмұнына сай қимылдарды жасауға машықтандыру; сөйлеу мәнерін, ұсақ қол моторикасын жетілдіру.
Торғай, торғай, тоқылдақ,
Жерден тары шоқып ап,
Бөтегесі томпайып,
Тойған қозыдай монтайып,
"Шіп-шіп" десіп отырар.
Балалар бас бармақтарын біріктіріп, құстың ұшқанын келтіріп, алақандарын қағады. Сұқ саусақтарымен үстел үстін қағады.
	Көркем сөзді мәнерлеп оқу жаттығулары.
(тіл дамыту және көркем әдебиет)
Мақсат-міндеттер: балалардың тақпақты мәнерлеп оқуға машықтандыру; сөйлеу мәнерін жетілдіру, есте сақтау қабілетін дамыту.
Таңқурай.
Жазда өседі таңқұрай,
Жемісін тер, қалдырмай,
Апаң қақ та қайнатар,
Қыста керек нәр мұндай.
Тұмау тисе қыс күні,
Көтерілсе ыстығың,
Таңқурайдың қағымен,
Ыстық шайды іш, күнім.

	Серуенге дайындық
	
	"Тілалғыш түймелер мен баулар".
Мақсат-міндеттер: балаларда өзіне-өзі қызмет көрсету дағдыларын қалыптастыру, аяқ киімнің бауын тағуды үйрету, түймелеудің басқа түрлерін қолдануға жаттықтыру, (түймелер, жапсырғыштар, жүгіртпелер).
	"Киім-кешектер мен аяқ киімді қалай дұрыс, таза ұстау керек".
Мақсат-міндеттер: балаларда мәдени-гигиеналық дағдыларды, өзіне-өзі қызмет ету дағдыларын қалыптастыру.
Киім-кешектер мен аяқ киімдерді таза ұстаудың маңыздылығы жайлы айту, «тиянақтылық», «ұқыптылық» түсініктерімен таныстыру, киімдегі олқылықты байқауға үйрету.
	"Біз серуенге қалай киінеміз". Мақсат-міндеттер: киім-кешек, аяқ киім, бас киім атауларын және қолданысын нақтылау.
	"Киіну, шешіну".
Мақсат-міндеттер: түймені тағу және ағыту, жапсырғыш тағындыларды ашып, жабу біліктіліктерін бекіту, түймелеудің басқа түрлерін қолдануға жаттықтыру, киіну бөлмесінде әдептілік ережелерін сақтауды, қажет жағдайда көмек сұрауды, сыпайы сөздерді қолдануды үйретуді жалғастыру.

	Серуендеу
	
	Бақшада өскен көгөністерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың топырақта өскен сәбіз, пияз туралы түсініктерін тиянақтау; бұл көгөністердің сабақтары жер бетіне шығып, басы жер астында жасырынатынын түсіндіріп, жалпы пайдасы туралы, жеу алдында суға жуу керектігіне көз жеткізу; байқағыштыққа, ұғымталдыққа тәрбиелеу.
"Жемістер мен көгөністер" дидактикалық ойын.
(қоршаған әлеммен таныстыру, тіл дамыту және көркем әдебиет)
Мақсат-міндеттер: өзара көмек сезімін дамыту, ұжым құру.
Құрал-жабдықтар: жидектер бейнеленген карточкалар (құлпынай, таңқурай, қызыл және қара қарақат, қарлыған, жүзім), жемістер бейнеленген карточкалар (алма, алмұрт, өрік, банан, апельсин), орташа қоңырау, 2 ұзын жіп
Жіптерді еденге сақина пішінде қою – олар себет болады. Ойынға 10–12 адам қатысады. Тәрбиеші: «Қарандаршы, балалар, біздің топта қандай әдемі, үлкен себеттер тұр (көрсетеді). Бұл себеттер жемістер мен жидектерге арналған. Балалар себеттерге қателеспей салу керек.
"Трамвай" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнай білуді, балалардың қозғалысын басқа ойыншылардың қимылдарымен үйлестіре отырып, жұппен қозғалу қабілетін дамыту; түстерді тануға және оларға сәйкес қимыл-қозғалыстарын өзгертуге ынталандыру.
Балалардың шығарылған материалдармен дербес ойын әрекеті.
Шығарылатын материалдар: күрекшелер, сыпырғыштар, зембілдер, қалыптар, қарындаштар, қағаз беттері.
Еңбекке баулуға арналған тапсырма: шашылған құмды бір жерге үйіп, шелекпен құм салғышқа тасу.
Мақсат-міндеттер: балаларды қарапайым еңбек тапсырмаларын орындауға үйрету.
	Күнді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: күннің жаз мезгілінде аспанда биік орналасқанын, жерге жарық пен жылуды төгетінін түсіндіру; күннің адамға, жан-жануарға, өсімдіктерге қажеттігін көрсету (жапырақтардың түсі жасыл, гүлдерді түсі ашық, адамдар жылы киімін жазда кимейді, бақшадағы көкөніс, жидектер тез піседі); ұғымталдыққа, байқағыштыққа тәрбиелеу.
"Жеміс толы себетім" жаттығуы.
(дене тәрбиесі)
Жеміс толы себетім,
Ашылады тәбетің.
Қарақат пен бүлдірген,
Тәтті екенін кім білген.
Аңқып тұр ғой иісі,
Таңқурай мен шиесі.
Өте дәмді шабдалы,
Деңсаулыққа пайдалы.
Шақырайын қонаққа,
Тер өрік пен алманы.
(Д.Қ Бұланбаева)
(Таңқалып, қолдарын екі жаққа соғады)
(Бас бармақтан бастап бір-бірден, екі қолдың оң және сол қолдың саусақтарын бірге бүгеді)
(Шақыру ишарасын көрсетеді - сұқ саусақтарын өздеріне бүгіп)
(Екі қолдын жұдырықтарын бір-біріне кезек-кезек ырғақпен ұрады)
"Тауық пен балапандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Балаларда белгі бойынша әрекет ету біліктіліктерін дамыту, түрлі бағытта жүгіру мен еңбектеуге жаттықтыру.
"Аяқтарымыз, топ-топ" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру. Педагогтің белгілеріне сәйкес қимылдауға баулу.
Ойын мазмұны. Балалар шеңбер құрып, тәрбиеші ортада тұрады. Тәрбиеші: "Аяқтарымыз, топ-топ" - дегенде, балалар орындарында тұрып, аяқтарын топырлатады. Ал: "Үһ-үһ!" сөздеріне — отырып, тұрады (4—5 рет). Тәрбиеші: "Қолдарымыз, хлоп-хлоп!"- дегенде, балалар алақандарын соғады, одан кейін шеңбер бойымен жүреді. Ойын 3—4 рет қайталанады.
Еңбек тапсырмасы: ойыншықтарды құмнан қағып, тазалап, қорапқа салу.
Мақсат-міндеттер: балаларды ұқыптылыққа, тазалыққа тәрбиелеу.
	Желді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға желді, жапырақтарға, бұтақтарға, жалауларға, бұлттарға қарап байқауға болатынын көрсету; желдің баяу және қатты соққанын байқауға дағдыландыру; зеректікке, табиғи құбылыстарға деген қызығушылықты арттыру.
"Жылы, суық" қимыл-қозғалыс ойыны.
(дене тәрбиесі)
Мақсат-міндеттер: балаларды педагогтің нұсқауы бойынша қимылдауға машықтандыру.
- Ал қазір "Жылы, суық" ойынын ойнайық. Сендер, балалар, торғайлар боласыңдар. "Жылы" - дегенде, сендер ұшып, торғай сияқты шырылдап, ал «суық» - дегенде үрпиіп, бір-бірлеріне жақын отырыңдар.
"Шеңберге дәлде" ойын жаттығуы.
(дене тәрбиесі)
Мақсат-міндеттер. Балаларды әртүрлі тәсілдермен 0,5-1,5 метр арақашықтықтағы нысанаға (төмен, жоғары) лақтыруды жетілдіру; ептілік, мергенділік қабілеттерін дамыту.
“Не дайындаймыз?” ойыны.
Саңырауқұлақтан - саңырауқұлақ көжесін.
Таңқурайдан - таңқурай тосабын.
Қарақаттан- қарақат тосабын.
Бүлдіргеннен- бүлдірген тосабын.
Алмадан - алма шырынын.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісін бойынша әрекеттер жасауға машықтандыру.
	Жазғы киім киіген адамдарды және балалардың киімін бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларда қарапайым киім-кешек элементтері жайлы түсініктерді қалыптастыру; сөздік қорларын молайту (көйлек, сарафан, майка, шорты, іш киім, шұлық, панамка); киім түсін сенсорлық қабылдауды дамыту (Қайратта сары майка, ал Айымда — қызыл сарафан).
"Көпіршік" қимыл-қозғалыс ойыны.
(дене тәрбиесі)
Мақсат-міндеттер: балаларды шеңбер құрып тұруды, оны кеңейте және кішірейте білуді, өз қимылдарын мәтін сөзіне сәйкестендіруді үйрету.
Мөп-мөлдір көпіршік,
Қалықта аспанда.
Жарылмай ұша бер,
Ешкімнен жасқанба!
"Жидекті теріп алайық" ойын-жаттығуы.
(дене тәрбиесі)
Мақсат-міндеттер: балаларды алдын-ала алаңға таратылып жайылған жидектердің кескіндерін сигнал бойынша қорапшаға жинауға тарту; зейінді, кеңістікті бағдарлау, бір-біріне бөгет болмай қимылдауға бейімдеу.
Еңбек тапсырмалары - ойын жабындысын сыпыру, орындықтарды сүрту.
Мақсат-мінжеттер: балаларды ұқыптылыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.

	Серуеннен оралу
	Балалар киімдерін дұрыс шешу,шкафтарға бүктеп қою, қолды жуу әрекеттерін одан әрі қалыптастыру.
Таза сумен Арман,
Беті-қолын жуды.
Оған қарап Балжан,
Суға қолын созды.
(мәдени-гигиеналық дағдылар)

	Кешкі ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	Кітап бұрышында: өткен тақырыптар бойынша суреттерді қарау, сипаттап айту; ертегілерді есте жаңғырту, кейіпкерлердің сөздерін қайталау. (тіл дамыту және көркем әдебиет)
Музыкалық аспаптармен ойындар. Білім күніне арналған әндер тыңдату. (шығармашылық дағдылар, музыка)
Өнер бұрышында ойыншықтар тақырыбында сурет салу, мүсіндеу, жапсыру, құрастыру. (шығармашылық, сурет салу, мүсіндеу, жапсыру, құрастыру)
Қолдың ұсақ және ірі моторикасын дамытатын ойындар. (танымдық дағдылар)

	Үйге қайту
Ата-анаға кеңес
	
	Ата-аналарға арналған кеңес: "Балаларды дұрыс қасық, қарындаш ұстауға үйрету".
	"Мектеп жасына дейінгі сәбидердің ұсақ қол моторикасын дамыту" тақырыбына ата-аналарға арналған сауалнама.
	Кеңес: "Балаларға қандай ертегі оқуға болады?"
	Жаднама: "Сәбилерге арналған саусақ жаттығулары".


